ली अपने नए बैंड का पहला एलबम जारी करने को तैयार  
आईपीएल से वापस लौटे ब्रेट ली अब अपने संगीत करियर में व्यस्त हैं और उन्होंने अपने बैंड का पहला एलबम रिलीज करने की तैयार कर ली है।
आईपीएल से वापस लौटे ऑस्ट्रेलिया के तेज गेंदबाज ब्रेट ली अब अपने संगीत करियर में व्यस्त हैं और उन्होंने अपने बैंड व्हाइट शू थ्योरी का पहला एलबम रिलीज करने की तैयार कर ली है।  आईपीएल में कोलकाता नाइट राइडर्स की ओर से खेलने वाला यह तेज गेंदबाज बैंड में पार्श्वगायक है और बास बजाते हैं। उन्होंने यह बैंड अपने मित्र मिक वोडोन के साथ मिलकर तैयार किया था। द डेली टेलीग्राफ ने ली के हवाले से कहा, हम जल्द ही अपना एलबम लॉन्च करने वाले हैं। उन्होंने कहा, हम इस पर काम कर रहे हैं कि हम किसे पहले रिलीज करना चाहते हैं।  इस 34 वर्षीय खिलाड़ी ने पिछले साल भारत में अपने बैंड के साथ आठ शो किए थे। 2008 में अपनी पत्नी लिज कैंप से अलग होने वाले ली ने इन रिपोर्ट से इनकार कर दिया कि वह बॉलीवुड स्टार और आईपीएल फ्रेंचाइजी किंग्स इलेवन पंजाब की सह-मालिक प्रीति जिंटा से मेलजोल बढ़ा रहे हैं।  उन्होंने कहा, मैं सिंगल हूं। बेशक मेरे जीवन में मेरा ध्यान मेरे बेटे पर है, जो मेरे जीवन में सबसे अहम चीज है।